Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: a 137/2000. (VIII. 9.) Korm. rendelethez
Paragraph Index: 308

3. Az adatszolgáltatás tartalmi követelményei A jelentő táblák fejlécén találhatók a különböző azonosító adatok, amelyek kitöltése értelemszerű. Az adatszolgáltató neve sorban a befektetési szolgáltató rövid (azonosításra alkalmas) nevét fel kell tüntetni. A törzsszámnál az adatszolgáltató adószámának első nyolc számjegyét kell beírni. A mellékletekben feltüntetett vonatkozási idő az adatszolgáltatásra, illetve a beszámolásra vonatkozó időpontot vagy időszakot jelenti. Azoknál a tábláknál, illetve a speciális adatokat rögzítő jelentéseknél, amelyek csak meghatározott befektetési szolgáltatókra vonatkoznak, az adatszolgáltatásra nem kötelezett befektetési szolgáltatóknak a táblá/k számánál „—” (negatív) jelet kell feltüntetni, annak jelölésére, hogy ott nem kell az intézménynek adatot szolgáltatni (pl. a jegyzési garanciára vonatkozó adatszolgáltatás esetében). A Havi jelentés előlapját kell az év végére vonatkozó adatszolgáltatásnál is használni, ezért a jelzett két „auditált” kocka közül az egyiket a könyvvizsgálói vélemény szerint kell „x”-szel jelölni. Az „Auditált — Észrevétel nélkül” rovatot kell „x”-szel jelölni, ha a könyvvizsgáló elfogadja az éves beszámolót. Az „Auditált — Észrevétellel” rovatba akkor kell az „x” jelet tenni, ha a könyvvizsgáló az éves mérlegbeszámolót korlátozó záradékkal látja el, vagy csak megjegyzéssel, észrevétellel fogadja el. Év végén az éves beszámolók alapján kimutatandó mérleg, eredmény, egyéb tájékoztató adatokat a Havi jelentés megfelelő tábláin kell jelenteni. A hitelintézeteknek a (befektetési vállalkozásokra is vonatkozó) 32.B táblán kell az — auditált eredménykimutatás alapján készített — eredményadatok részletezését megküldeni. Az érvényes számviteli jogszabályok szerint a befektetési szolgáltatónak saját magának kell az adatgyűjtését, analitikáját, nyilvántartását megszervezni és gondoskodni arról, hogy az egyes táblákba csak bizonylattal alátámasztott és a befektetési szolgáltató nyilvántartásaiban rögzített gazdasági eseményekről kerüljön be adat. Az egyes táblákban szereplő adatokat a befektetési szolgáltató naprakész állapotú nyilvántartási rendszeréből kell kimutatni. A nyilvántartási rendszernek meg kell felelni a jogszabályi előírásoknak, úgy, hogy a felügyeleti ellenőrzésre is alkalmasnak kell lenni. Biztosítani kell, hogy a befektetési szolgáltató működését szolgáló belső szabályzatok, előírások, az ügyletekre vonatkozó dokumentációk, szerződések, a jogszabály által előírt szabályok, valamint a számviteli és egyéb nyilvántartás, adatszolgáltatás magyar nyelven rendelkezésre álljon, hogy a belső, illetve a felügyeleti ellenőrzés egyértelműen végrehajtható legyen. Az Épt. hatálya alá tartozó befektetési szolgáltatási tevékenységet folytató hitelintézet esetében a kétféle adatszolgáltatás elkerülése és az egységes adatbázis folyamatosságának biztosítása érdekében figyelembe kell venni a hitelintézetekről és a pénzügyi vállalkozásokról szóló

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes